Baxın, hörmətli Səməd müəllimin qeyd elədiyi kimi, Avropa Şurası bu qərarını özünün daxilində gedən böyük siyasi böhran şəraitində verib. Nə var ki, Assambleyanın prezidenti Pedro Aqramunt daxili icazəni pozub Suriyaya gedib. Belə bir sual olunur, uzun illərdir ki, Avropa Parlamentinin və Avropa Şurasının təmsilçiləri icazəsiz olaraq Dağlıq Qarabağa səfər edirlər. Bəs onlar hansı prinsiplərdən çıxış edirlər, nə əcəb onların üzərində belə məhkəmə prosesləri aparılmayıb? Belə çıxır ki, həmin qurum separatizmi himayə edir.